Ավելի քան մեկ տարի տարբեր հիվանդանոցներում բուժվող Ալբերտի դեղերի գումարն էլ բարերարներն են հատկացրել՝ «Ամերիկայից..»: Առողջապահության նախարարության գլխավոր նյարդավիրաբույժ Ռուբեն Ֆանարջյանն «Ազատությանը» փոխանցեց, որ Ալբերտ Դալլաքյանին «միանշանակ» վիրահատություն է անհրաժեշտ և այն հնարավոր է իրականացնել Հայաստանում։ Ի զարմանս երիտասարդի ծնողների, հանրապետության գլխավոր նյարդավիրաբույժը կարծիք է հայտնում, թե հրազենային վնասվածքի հատվածում վերջերս հայտնաբերված անոթային խնդիրը հրազենային վիրավորման հետ կապ չունի, այն բնածին արատ է։ Ալբերտի մայրը, մինչդեռ, բացառում է բժշկի այդ պնդումը: